Document ID: /roh_data/filtered/fineweb-2-filterrobots_roh.jsonl.gz/56516

Elecziun da la regenza chantunala: co e cura?
Mintga chantun ha sia atgna regenza che vegn elegida directamain dal pievel. Questa elecziun ha in cler proceder. Il proceder ed er il chalender d'elecziun sa differenzieschan per part fermamain d'in chantun a l'auter.
Cuntrari a la regenza svizra, il Cussegl federal, vegnan elegidas las regenzas dals 26 chantuns directamain dal pievel.
Per regla han questas elecziuns lieu mintga 4 onns, cun excepziun dals chantuns Friburg, Vad, Genevra e Giura che han in ciclus da 5 onns e da l'Appenzell Dadens ch'elegia mintga onn.
Las regenzas han tranter tschintg e set commembras u commembers, tut tenor il chantun.
Per regla sa tracti d'elecziuns da maiorz. In'excepziun è il chantun Tessin ch'elegia tenor il sistem da proporz. En il chantun Berna survegn il Giura bernais, ed uschia la minoritad francofona dal chantun, in dals set sezs.